Държавен вестник, бр. 48, 2025 г., стр. 83

БРОЙ  48	
Д Ъ Р Ж А В Е Н  В Е С Т Н И К 	
СТР.  83   
съставяне на Приложение № 3, с включени в него всички характеристики на връщания продукт. 
Протоколът, съставен в два екземпляра следва да бъде подписан от съответните длъжностни лица в 
болничните аптеки на лечебните заведения, като след окончателното му оформяне и подписване от 
всички отговорни лица, екземпляр от него се съхранява и в двете лечебни заведения. В случай, че се 
наложи връщане на опаковка, която вече е била отпусната от аптеката за прилагане към съответното 
терапевтично звено на лечебното заведение, то тази опаковка следва първоначално да се върне в 
аптеката на лечебното заведение, където да бъде извършено реактивиране на индивидуалния 
идентификационен белег в съответствие с о Член 13 от Делегиран Регламент (ЕС) 2016/16). 
Впоследствие след съставянето на приемо-предавателен протокол тези количества следва да бъдат 
предадени на лечебното заведение, от което са доставени, като това се отразява в болничната 
информационна система като разход за изпращащото лечебно заведение и приход за получаващото 
лечебно заведение. 
В болничните аптеки и информационните системи на двете лечебни заведения следва да се 
съхранява пълна информация за движението на лекарствените продукти, пациентите на които те са 
приложени, както и партидните номера и срокове на годност на същите. 
 
Лечебното заведение, което осигурява лекарствените продукти, отчита с бл. МЗ - НЗОК № 8 
разходените лекарствени продукти, след завършване на хоспитализацията на пациента, в 
съответствие с данните за предоставени количества, съобразно Приложение № 1 и данните за 
приложени и/или върнати количества, съобразно Приложение №3. 
Лечебното заведение, което прилага лекарствените продукти, подава в ежедневния файл и 
информация за прилаганите лекарствени продукти при животозастрашаващи кръвоизливи и спешни 
оперативни и инвазивни интервенции при пациенти с коагулопатии по дати на прилагане. 
 
Лечението се провежда само след писмено съгласие на пациента, отразено в болничната 
документация. 
 
7. ЗАВЪРШВАНЕ НА АМБУЛАТОРНА ПРОЦЕДУРА 
Медицински критерии за завършена амбулаторна процедура: 
1. Контрол на здравното състояние на пациента и медицинско заключение за липса на 
медицински риск от приключване на процедурата въз основа на обективни данни за стабилно общо 
състояние (клинични/параклинични), и: 
1.1. извършена терапевтична процедура в съответствие с назначената терапевтична схема; 
1.2. стабилно състояние на пациента; 
1.3. липса на усложнения от проведената процедура. 
2. Оценка на потребностите от диагностични, лечебни и рехабилитационни дейности и услуги 
след приключване на процедурата, в т.ч.: 
2.1. последващи терапевтични процедури в съответствие с назначената терапевтична схема, в 
т.ч. време за явяване за следващо вливане, необходимост от медикаментозна подготовка за него, 
провеждане на контролни изследвания; 
2.2. нужда от промяна или продължаване на лечението в болнични условия (при усложнения от 
лечението, влошаване на състоянието). 
При необходимост (усложнения от лечението, влошаване на състоянието) болният се 
хоспитализира по КП. 
Указания за продължаване или промяна на лечението, необходимост от медикаментозна 
подготовка за него, провеждане на контролни изследвания), са също критерии за завършена 
амбулаторна процедура и се документират в болничната документация. 
 
8. ДОКУМЕНТИРАНЕ НА ДЕЙНОСТИТЕ ПО АМБУЛАТОРНАТА ПРОЦЕДУРА 
1. Основен документ за проведените дейности по амбулаторна процедура е “История на 
заболяването“. 
2. Амбулаторнaта процедура се отразява в „Медицинско направление за клинични 
процедури/амбулаторни процедури“ (бл. МЗ - НЗОК № 8). Датите на прилагане на лекарствения 
продукт 
по 
АПр 
№ 
38.2 
се 
отразяват 
в 
„Медицинско 
направление 
за 
клинични 
процедури/амбулаторни процедури“ (бл. МЗ - НЗОК № 8). 
3. „Решение на специализирана комисия” - бл.МЗ-НЗОК № 13 Експертизата на комисията се 
вписва и отчита с Решение на специализирана комисия – бл. МЗ-НЗОК № 13. 
4. Приложение № 1 „Мотивирано искане за предоставяне на лекарствени продукти при 
животозастрашаващи кръвоизливи и спешни оперативни и инвазивни интервенции при пациенти с 
коагулопатии”– попълва се в два екземпляра от лечебното заведение,  осъществяващо дейността по 
оказване на спешна медицинска помощ, което ще прилага  лекарствените продукти; по едно за двете 
лечебни заведения.